Hvad betyder det at der tages Bankforbehold i en ejendomshandel?
Et bankforbehold sikrer, at du som køber kan annullere handlen, selvom begge parter har underskrevet købsaftalen, såfremt banken ikke godkender dit bolig- eller realkreditlån, som du skal bruge til køb af boligen. Indskriver du ikke et bankforbehold i købsaftalen, og har du endnu ikke talt med din bank om dine lånemuligheder, kan du blive nødsaget til at betale sælger en godtgørelse på 1 % af købesummen, hvis din bank ikke godkender dig til lånet, og du allerede har underskrevet købsaftalen.